- Mihai Stoica a comentat stenogramele din dosarul în care sunt implicaţi Daniel Niculae şi Bocciu
- Oficialul FCSB-ului a vorbit şi despre apariţia numelui arbitrului Sebastian Colţescu în aceste stenograme
- România – Columbia, marţi, 21:30, în direct pe Antena 1 şi în AntenaPLAY
Mihai Stoica a avut o nouă reacţie în scandalul de la Rapid! Oficialul FCSB-ului a comentat stenogramele care au apărut în dosar.
Discuţiile dintre Daniel Niculae şi Bocciu au fost înregistrate, ele apărând pe larg în presă. În discuţiile dintre Daniel Niculae şi Bocciu a fost pronunţat şi numele arbitrului Sebastian Colţescu.
"Parcă e un film de Tarantino" Mihai Stoica, o nouă reacţie în scandalul de la Rapid!
"Nu prea înţeleg. Nu avea treabă Colţescu cu organizarea meciului. E o chestie pe care nu o înţeleg. Am zis că sunt alături de Daniel Niculae şi nu voi da înapoi. Dacă s-ar fi făcut o anchetă în situaţia în care s-ar fi întâmplat ceva pe stadion… acum nu s-a întâmplat nimic. Se dă o importanţă mult prea mare acestor interceptări.
Dacă suporterii spun 'noi nu dăm cu ele în teren, dar dacă nu ne ajuţi să le băgăm intrăm cu ele şi dăm pe gazon'. Cum intră? Sunt controale corporale şi tot se introduc. S-a jucat pe Arena Naţională, nu pe Giuleşti. Nu se ştie cum s-au introdus.
"Filmările alea cu arme mi se par exagerate"
Eu am impresia că ce s-a făcut la meciul ăsta s-a făcut la toate meciurile de până acum. Acum au apărut atâtea stenograme… când am văzut filmările alea cu arme din case am înţeles că poate fi altceva. Chestiile astea, în opinia mea, mi se par exagerate.
Plăteşti amendă dacă dai, nu? Au plătit oamenii! Crezi că Bocciu e arestat pentru că a discutat cu Nico, 'hai să dăm cu torţe'? Eu zic că e altceva!
Faptul că vorbeşti cu un arbitru, e ceva. Eu ştiu că nu e voie. Eu nu am vorbit în ultimii 20 de ani cu un arbitru. Poate vorbesc şi alţii, nu a vorbit despre meci. Nu înţeleg ce treabă avea Colţescu. Poate a zis că a vorbit şi nu a vorbit. Parcă e un film de Tarantino. Ceva e absurd acolo! Ce treabă avea Colţescu?!", a declarat Mihai Stoica pentru orangesport.ro.
A apărut stenograma discuțiilor dintre Daniel Niculae și "Bocciu"! Discuția despre materiale pirotehnice, interceptată
A apărut stenograma discuțiilor dintre Daniel Niculae și Liviu Ungurean, zis "Bocciu"! Autoritățile au interceptat o convorbire între cei doi, chiar înaintea derby-ului cu FCSB.
Liviu Ungurean ("Bocciu") a discutat în mai multe rânduri cu președintele de la Rapid, legat de materialele pirotehnice care urmau a fi folosite la derby.
În prima discuție interceptată de autorități, Liviu "Bocciu" îi cere o sumă de bani lui Daniel Niculae, pentru o parte din torțele folosite de suporteri.
Cei doi au fost "săltaţi" de mascaţi într-un dosar legat de încălcarea regiumului armelor și munițiilor și de materiale pirotehnice. Niculae a fost lăsat să plece după audieri, fiind cercetat în stare de libertate, în timp ce liderul galeriei a fost arestat preventiv, pentru 30 de zile.
În cea de-a doua, liderul galeriei din Giulești discuta cu oficialul echipei pregătite de Cristiano Bergodi, pentru a face un show pirotehnic care să nu suspende terenul pentru Rapid.
"Bocciu" i-a cerut sprijin financiar lui Daniel Niculae pentru achiziţionarea materialelor pirotehnice, preşedintele Rapidului a fost de acord
"La data de 27.01.2024, la ora 16:16:51, Ungurean Georgian-Liviu ia legătura cu Niculae George-Daniel, președintele clubului Rapid, căruia îi cere sprijin financiar pentru a achiziționa materiale pirotehnice, acesta fiind de acord, așa cum rezultă din discuția evidențiată mai jos:
UNGUREAN GEORGIAN LIVIU: Păi, trebuie, nu?! Ia zi-mi, vii cu mine, dacă batem diseară, la doua sute de torțe?
Niculae George-Daniel: … Da, frate, facem cumva! Cum!?
UNGUREAN GEORGIAN LIVIU: Daa?! Împarțim, că eu am pus și aseară de la mine și pun mereu și … lângă mine nu e nimeni și nu pot nici eu să țin în cursă la nesfârșit.
Niculae George-Daniel: Da, mă, găsim! Cum sa nu facem?
UNGUREAN GEORGIAN LIVIU: Da?! Zic, stai, mă că-l sun pe fratele meu, pe Nico. Și ținem amandoi!
Niculae George-Daniel: Normal! Facem, da-le-n …l
UNGUREAN GEORGIAN LIVIU: Punem amândoi câte cinci sute, cinci sute eu, cinci sute (n.r. lei) tu și aia e!
Niculae George-Daniel: Da, nu-i problema!
UNGUREAN GEORGIAN LIVIU:Că vreau dacă vin aștia să aprindem toată peluza! Ești nebun!?
Niculae George-Daniel: Da, da!
"Am vorbit și cu COLȚESCU și a zis 'dați, bă, cu ce vreți'"!
În ziua de 09.03.2024, la ora 13:59:13, discuție între Liviu Ungurean și Daniel Niculae
UNGUREAN LIVIU-GEORGIAN: Da, prezidente!
NICULAE GEORGE DANIEL: Verde!
UNGUREAN GEORGIAN LIVIU: Da?
NICULAE GEORGE DANIEL: Verde, verde!
UNGUREAN GEORGIAN LIVIU: Bine, tată!
NICULAE GEORGE DANIEL: La (n.r. și) cincizeci și cinci dăm drumul la imn. Probabil o să intre…pe strofa trei!
UNGUREAN GEORGIAN LIVIU: Perfect!
NICULAE GEORGE DANIEL: Voi începeți să dați cu ale voastre! Cât durează? Cinci minute! Cât să dureze?
UNGUREAN GEORGIAN LIVIU: Perfect! Perfect, perfect!
NICULAE GEORGE DANIEL: Da. Nu…nu dă drumul! Si dacă dă drumul, iși asumă… își asumă arbitrul! Dar am vorbit și cu COLȚESCU și a zis, dați, bă, cu ce vreți!
UNGUREAN GEORGIAN LIVIU: Da. Perfect!
NICULAE GEORGE DANIEL: Da?
UNGUREAN GEORGIAN LIVIU: Bine, tată!
NICULAE GEORGE DANIEL: Bine. Hai! Doamne ajută!
UNGUREAN GEORGIAN LIVIU: Hai! Pup! Pup!
NICULAE GEORGE DANIEL: Te pup! Pa, pa, pa!
UNGUREAN GEORGIAN LIVIU:: Pa, pa, pa!
(…)
"Tre' să gestionezi bine acolo"
UNGUREAN GEORGIAN LIVIU:Si așa eu cred c-o să dea … (…) alea de pe la tribuna l
Că am înteles că vin pe la meci azi. Și o să dea cu bombe. (…) Tre' să gestionezi bine acolo! Să trimiți o echipa de bodyguarzi ca lumea. Să stea… sa stea pe acolo pe ei!
NICULAE GEORGE DANIEL: De la a doua?
UNGUREAN GEORGIAN LIVIU:Da, noștri, da! Cică vin la meci astăzi și că vor să dea ei cu bombe, să dea cu m***** lor!
NICULAE GEORGE-DANIEL: Păi, dar nu e OK! Dacă ei dau cu bombe, îi evacuam!
UNGUREAN GEORGIAN LIVIU: Păi, asta e și ideea! Dau cu bombe, luați frumos și dați afară din stadion!
NICULAE GEORGE DANIEL: Păi, da! Hai că vorbesc cu ION și te sun înapoi! Ca să…
UNGUREAN GEORGIAN LIVIU:Bine!
NICULAE GEORGE DANIEL: Să fie… să vedem dacă e clar. Ca.
UNGUREAN GEORGIAN LIVIU: Bine, prezidente!
NICULAE GEORGE DANIEL: Dar ăla n-are voie să dea… N-are voie să dea drumul. Ții?
UNGUREAN GEORGIAN LIVIU: Păi, eu țin! Că de aia ți-am zis eu că eu vreau să încep chiar când ies!
NICULAE GEORGE DANIEL: Când ies…
UNGUREAN GEORGIAN LIVIU: Că după aia, ei ajung la mijlocul terenului, termin eu și intr-un minut începe meciul, ții?
NICULAE GEORGE DANIEL: Păi da!
UNGUREAN GEORGIAN LIVIU:Eu mi-am calculat fiecare pas!
NICULAE GEORGE DANIEL: Păi, mi se pare ca la un meci, tu cu FCSB-ul, tot așa! Ați… ați… au stat, s-a întarziat începerea meciului cu vreo două-trei minute! Tot din cauza… torțelor și. ..
UNGUREAN GEORGIAN LIVIU: Da, păi au dat ei atunci!
NICULAE GEORGE DANIEL: Da. Nu-i problemă! Foarte bine! Dacă dă… atât timp cât nu… nu fluiera arbitrul și nu întrerupe meciul, e perfect!
UNGUREAN GEORGIAN LIVIU: Luăm decât amenda! Asta e ideea, știi?
NICULAE GEORGE DANIEL: Exact, exact! Exact. Hai ca îl sun și te sun înapoi!
UNGUREAN GEORGIAN LIVIU: Bine!
NICULAE GEORGE DANIEL: Il sun pe ION și …
UNGUREAN GEORGIAN LIVIU:Bine. Bine, mister!
NICULAE GEORGE DANIEL: Hai! Pup!
UNGUREAN GEORGIAN LIVIU:Pup!
NICULAE GEORGE DANIEL: Pa, pa, pa!